procesaur/Wiki.mk huggingface dataset:
Филип Абсолон

Филип Абсолон (англиски:''Philip Absolon;'' ) е англиски сликар и член на уметничката група Stuckists.
Роден е во Кент, и е пра-пра внук на викторијанскиот сликар со водени бои Џон Абсолон (1815-1895). Тој е дислексичен. Почнал да присуствува на Кентовиот институт за уметност и дизајн (1977-9) каде се запознал со поетот Били Чајлдиш и уметникот Бил Луис, и преку кои се поврзал со поезијата и неговата работа, каде што подоцна станал полноправен член на нивната група. На универзитетот Епсон на кој се запишал (1979-1982) неговите слики биле искинати и фрлени по налог на деканот. Во 1987 година неговите слики на тема мачки биле одбивани од страна на Кралската академија на уметности. Поголем дел од својот живот, Абсолом е невработен.
Во 1999 година, Абсолом станал еден од 12-те членови на уметничката група Stuckists, и почнува да ги изложува неговите дела на изложби ширум светот, вклучувајќи ги: Лондон, Париз, Њујорк, и низ разни градови во Германија.
Моментално живее во Норфок, Англија.
Alice (песна на Аврил Лавињ)

„Alice“ е песна од канадската пејачка-текстописец Аврил Лавињ за саундтракот ''Almost Alice'', од филмот од 2010 ''Алиса во Земјата на Чудата''. Издолжената верзија е издадена како скриена песнама четвртиот албум на Лавињ, ''Goodbye Lullaby''.
Песната е балада во средно темпо испеана од перспективата на главаната личност во филмот Алиса. Лавињ ја напишала песната откако го прашала директорот на Дизни, Тим Марон дали може да напише песна за филмот. Продуцент на песната е Бач Валкер а миксот е направен од поранешниот сопруг на Лавињ, Дерик Вабли.
1 Историја на издавање
Регион, Датум, Куќа, Формат
Северна Америка, , Buena Vista, Радио премиера
, Музичко спуштање
Австралија,
Европа, , Дизни (Европа)
Германија, , CD single
Едвин Остин Абел

Едвин Остин Аби (-) — американски уметник, илустратор, и сликар. Најпознат е по своите графици на сликите за Шекспировите ликови во викторијанските времиња. Неговото најпознато дело е ''Светиот Грал'', кое што сега е изложено во библиотеката во Бостон.
Едвин Остин Аби е роден во Филаделфија, Пенсилванија, каде што потоа се сели во Англија во 1878 година. Аби станува полноправен член на кралската академија на уметонсти во 1898. Во 1902 година е избран да наслика слика со тема Крунисувањето на Едвард VII. Тоа дело станува официјална слика на настанот и денес е изложена во Бакингемската палата. Во 1907 година, одбива да го поврати своето државјанство како американски граѓанин. Тој имал многу добри пријателства со американските сликари како што се: Џон Сингер Санџер и Франк Милет.
Завршува мурали во Бостонската јавна библиотека во 1890-те. Од 1908-1909, Аби слика повеќе мурали и остварува повеќе уметнички дела во Пенсилванија. Повеќето теми за зградите биле алегорични и претставувале симболи на Науката, Уметноста, Правдата и Религијата.
Наскоро Аби е избран за Националната Академија за дизајн и Американската академија на уметонсти. Во 1937 година, Универзитетот Јеил во САД станува дом за многу од неговите значајни дела.
1 Делата на Едвин Остин Аби
Црковнословенски јазик

Црковнословенскиот јазик — богослужбен јазик и неговата најчеста форма денес е руска редакција на старословенскиот јазик. Црковнословенскиот јазик е богослужбен јазик на Македонската православна црква — Охридска архиепископија, Бугарската православна црква, Руската православна црква, Српската православна црква, Рутенската католичка црква и останати словенски цркви.
1 Податоци
Историски, овој јазик е старословенскиот јазик во ограничена употреба. За разлика од старословенскиот, овој јазик има приспособен изговор и правопис, има замена на стари и изолирани зборови и изрази и слични приспособувања. Црковнословенскиот јазик е јазик кој се пишува со кирилица, за разлика од старословенскиот кој може да се пишува или со кирилица или со глаголица.
Црковнословенскиот јазик претставува подоцнежна фаза на старословенскиот јазик и е продолжение на литургиската традиција воведена од двајцата македонски браќа, светите Кирил и Методиј, кон крајот на 9 век во Нитра, главен град и религиозен и научен центар на Велика Моравија (сместена во денешна Словачка). Таму биле направени првите словенски преводи на Светото писмо и литургијата од коине грчки. По христијанизацијата на Бугарија во 864 година, Свети Климент Охридски и Свети Наум биле од големо значење за источната православна вероисповед и старословенската литургија во Првото бугарско царство.
2 Поврзано
* Старословенски јазик
* Словени
* Православие
Црква „Успение на Пресвета Богородица“ - Морани

Успението на Пресвета Богородица — македонски православен храм во скопското село Морани. Храмот се наоѓа на самиот влез и почетокот на селото, веднаш од десната страна на Моранскиот Поток и патот Драчево - Зелениково. Внатрешноста на црквата е живописана со фрески кои се дар за здравје и среќа на семејства од Морани, Драчево и други места.
1 Галерија
Слана

Слана — вид врнеж во вид на тенки кристали мраз, формирани од водената пареа во атмосферата при нагло опаѓање на температурата на воздухот под нула степени Целзиусови. Големината на кристалите зависи од долготрајноста на изложеноста на ниски температури и од количината на влага во воздухот.
1 Настанување
Во принцип, за да се формира сланата, површинскиот слој на предметите, тревата или другите растенија мора да биде постуден од околниот воздух. Вообичаено, предмети врз кои постои тенденција да се формира слана се оние што имаат ниска специфична топлина или висока топлинска емисија, како што на пример се црните метали.
При оставањето на собна температура на смрзнати производи извадени од замрзнувач, на нивната површината, што е постудена од околниот воздух, се создава тенок слој од слана.
Појавувањето на сланата во одделни подрачја се должи и на разликите во надморска височина, бидејќи во пониските области станува постудено во текот на мирните ноќи. Обично сланата се создава врз тревата и другите растенија, или пак врз предметите што се блиску до почвата. Може да биде придружена со магла.
Слични појави на сланата се мразот и ињето.
2 Последици
Првата есенска слана обично се појавува во втората половина на октомври, но забележано е нејзино појавување и порано. Многу растенија можат да бидат оштетени или уништении од сланата. Оштетувањата се во зависност од видот на растенијата и нивното ткиво што е изложено на ниски температури. Тоа значи дека таа може да предизвика економска штета бидејќи ги уништува растенијата или нивните плодови што уште не се собрани по нивите.
Алфхајм

Алфхајм или Елфхајм (|Ālfheimr, „вилински дом“) е еден од деветте светови во нордиската митологија и дом на светлите џуџиња. Во шкотската митологија, Алфхајм е светот на самовилите.
Во една од поемите во Еда, запишано е:
Идалир го нарекуваат местото каде Ул
за себе живеалиште има
и Алфајмр што еднаш боговите на Фреј му го дадоа
во дамнешни времиња додека беше доенче. Поема Гримнисмал, Еда.
Со Алфхајм владее самовила наречена во шкотската митологија Кралица од Елфам. За неа, во шкотската балада Пејачот Томас се вели:
Јас не сум Кралицата на рајот, Томас,
тоа име не ми припаѓа,
но јас сум Кралицата на самовилите од Елфам,
излези да ловиш во моите долини. Пејачот Томас, шкотска народна балада.
Во 1588, една жена по име Алисон Пирсон, била спалена од Црквата, под обвинение дека комуницирала со Кралицата од Елфам. Пред тоа, во 1576, Беси Данлоп од Шкотска, исто така била спалена под исто обвинение.
Адијабатски процес

Адијабатски процес е процес кај кој размената на топлината на системот со надворешната средина е занемарлива.
Адијабатските процеси реално не можат да се постигнат затоа што секогаш мора да постои макар и мала размена топлина со надворешната средина, за што говори и самиот назив на процесот, што би можел да се преведе како ''невозможен''. За да бидат намалени топлинските загуби, овие процеси мораат да се одвиваат многу брзо.
0.1 Адијабата
Адијабатскиот процес на идеален гас може графички да се прикаже со адијабата. На дијаграмот pV адијабатата има сличен облик како и изотермата, но е пострмна.
При адијабатскиот процес на идеален гас важи реалцијата: <math>p V^k = const</math>, каде што k е Поасонов број, кој се дефинира како <math>k= C_p / C_v</math>, каде што <math>C_p</math> е моларен топлински капацитет при константен притисок, а <math>C_v</math> е моларен топлотен капацитет при константен волумен. Користејќи ја формулата за состојба на идеален гас може да се дојде и до други врски меѓу основните параметри што ја карактеризираат состојбата на идеалниот гас. Така, се изведуваат врските <math> TV^{k - 1} = \operatorname{const} </math> и <math> = const</math>
0.2 Поасонов број
Поасоновиот број има различни вредности за различни гасови, во зависност од тоа колку атоми се содржани во нивната молекула. За едноатомските гасови тој изнесува 5/3, а за двоатомските 7/5.
1 Наводи
Првомајски стадион

Првомајски стадион (корејски: 릉라도 5월1일경기장) се наоѓа во Пјонгјанг, главниот град на Демократска Народна Република Кореја. Овој стадион е најголемиот стадион во светот, со сместивост од 150.000 седишта.
Стадионот бил завршен на 1 мај 1989 година, Се наоѓа на површина од 207.000 m², на осум спратови и висина од 60 метри. На овој стадион се одржуваат голем број на културни и спортски манифестации, како и далеку познатата претстава која се организира во чест на државниот празник на земјата.
I'm With You

"I'm With You" е песна од канадската пејачка-текстописец Аврил Лавињ за нејзиниот прв албум, ''Let Go''. Објавена е на 19 ноември 2002 од издавачката куќа Arista Records како трет сингл од албумот. Песната е првата балада од Лавињ издадена како сингл. Тоа е исто така првата песна на Аврил Лавињ која е номинирана за Греми Награди во категориите за Песна на Годината и Најдобра Женска Поп Вокална Изведба на Греми Наградите во 2004.
Песната се искачила на прво место во Мексико, четврто место на Билборд Хот 100 во САД (третиот силнгл на Лавињ кој се искачил во првите десет), седмо место во Обединетото Кралство, тринаесетто место во Канада и на прво место на Глобалната табела за песни.
1 Наворешни врски
**
Нивес Целзиус

Нивес Целзиус, родена Нивес Вељковиќ ( во ), e хрватска пејачка, модел и писателка, родена како Нивес Зељковиќ.
Неодамна ја напишала својата автобиографија “Гола вистина“ каде што го опишува својот живот пред бракот со хрватскиот фудбалер Дино Дрпиќ.
1 Наводи
Ладилник

Ладилник (фрижидер) е електричен уред што служи за ладење или замрзнување. Најширока примена има во домаќинствата каде се користи за чување храна на ниски температури.
1 Опис
Ладилникот се состои од топлински изолиран простор и работен дел со чија помош топлината од неговата внатрешност се пренесува во надворешната средина (на пример, собата во која се наоѓа).
Работниот дел на ладилникот се состои од: ''топлинската пумпа'' која го подига притисокот на работното тело (обично гас, најчесто некој фреон, а порано амонијак), ''испарувач'' - фреон кој на снижен притисок ја прима топлината од производите во топлински изолираниот простор на ладилникот и испарува, ''вентил за придушување'' - во него се врши адиабатско придушување (притисокот опаѓа без размена на топлина), ''кондензатор'' - се наоѓа се од надворешната страна на топлински изолираниот простор, при што на зголемен притисок фреонот ја предава топлината на околината и се кондензира.
Количеството топлина што од фреонот се одведува во кондензаторот е поголемо од она што се доведува во испарувачот. Тоа значи дека ладилникот повеќе ја загрева околината, отколку што ги лади производите во него. Кај овој процес се троши електрична енергија за механичката работа на компресорот кој го подига притисокот во работното тело.
Постојат неколку видови ладилници врз основа на начинот на кој се постигнува пониската температура во нив, но најраспространети се ''компресорски ладилници'' и ''апсорпциони ладилници''.
2 Намена
Температурата во ладилникот се движи меѓу +3 и +5 степени Целзиусови, што значи дека е многу пониска од надворешната, собна температура. Освен за чување храна и пијалаци, ладилниците се користат и за чување лекови, хемикалии и слично. Пониската температура во нив ги забавува хемиските реакции и биолошките процеси што доведуваат до расипување на храната или до уништување на хемикалиите.
Освен тоа, постојат и посебни ладилници, односно замрзнувачи кои можат температурата во нивната внатрешност да ја симнат и до -20 степени Целзиусови. Тие обично се користат за чување храна на подолг временски период, односно од 3 - 12 месеци
Обично ладилниците што се користат во домаќинството имаа посебна комора на горниот дел што се користи како замрзнувач, пред сè за чување лесно расиплива храна или за добивање мраз.
3 Наводи
Саат-кула (Кичево)

Кичевската Саат-кула или Саат Кулатагори била изградена е во 1741 година за време на османлиското владеење на овие простори. Изградена е под бедемите на легендарното Китино Кале и го зафаќала неговото најниско ниво, веднаш над првите куќи. Саат Кулатагори настрадала во пожар во 1926 година и запустела. Приказната за старата саат кула завршила во 1938 година кога српскиот управител на градот наредува кулата да се урне зашто го потсетувала на турското владеење. Со овој потег градот изгубил еден споменик на културата и свидетел на многу настани низ вековите.
Саат кулата се наоѓала на свијокот на патот кој води кон калето, но од страната на музејот и поранешното кино Партизан. На тоа место сѐ уште се познаваат темелите на овој претставителен објект од минатото на градот.
Ѕвоното со кое ги отчукувал часовите потекнува од кнежинскиот манастир. Истото е спасено и денес се наоѓа во храмот Св. Петар и Павле. За механизмот се смета дека е сочуван во некој од дуќаните од чаршијата. Реставрацијата на Саат Кулата е возможна со донација, веројатно од организациите кои се грижат за османлиското наследство на просторите на некогашното Османлиско царство, како на пример „Тика“. Реставрацијата би била дел од целокупниот проект за реставрација на тврдината Китино Кале.
Квадратен степен

Квадратен степен е единица за просторен агол со симбол (°)², кој од практични причини понекаде се претставува како степ<sup>2</sup> или меѓународно, deg<sup>2</sup>. Со оваа единица се изразуваат делови од сферата, аналогно на степените што изразуваат делови од кружицата. Еден степен еднаков на ''π'' /180 радијани, па затоа еден квадратен степен е (''π'' /180)<sup>2</sup> или околу од стерадијан. Бројот на квадратни степени во една сфера е
:<math>4 \pi \left(\frac{180}{\pi}\right)^2 = \frac{129\,600}{\pi},</math>
или приближно 41.253 (°)². Ова е вкупната површина на сите 88 соѕвездија.
На пример, гледајќи од површината на Земјата, Месечината има пречник од околу 0,5°, што значи дека зафаќа просторен агол од приближно 0,20 (°)², што претставува 4,8 × 10<sup>&minus;6</sup> од вкупната небесна сфера.
1 Поврзано
* Стерадијан
* Просторен агол
Саат-кула (Тетово)

Саат кулата во Тетово била изградена од Мехмед паша пред 1608 година. Тоа била монументална градба со квадратна основа, која преминувала во многуаголна и завршувала со интересен покрив. Таа го красела градот до 1933 година кога била урната поради дотраеноста. Постои иницијатива за возобновивање на кулата.
Пулски амфитеатар

Пулскиот амфитеатар е амфитеатар кој се наоѓа во градот Пула, Хрватска.
1 Историја
Амфитеатарот бил изграден во периодот од 28 п.н.е. до 68 година. Почетокот на изградбата била дадена од страна на римскиот цар Веспазијан, во времето кога градот Пула претставувал центар на римската власт, покрај Via Flavia - патот од Пула кон Аквилеја и Рим. Во почетокот, амфитеатарот бил изграден од дрво, во времето на Октавијан Август (2-14 година). Во времето на римскиот цар Клавдиј, истиот бил заменет од мал амфитеатар изграден од камен. Во 79 година, во времето на Веспазијан, арената доживеала вистинска реконструкција. Конечно бил завршен во времето на Тит.
Арената главно била користена за гладијаторски борби, борби на диви животни идруги претстави, односно игри кои биле најпопуларни во античкиот свет. Арената била изградена надвор од градските ѕидини, а имал капацитет од 25.000 гледачи. Во текот на 5 век, римскиот цар Флавиј Хонориј ги забранил гладијаторските игри, кое довело до намалување на улогата на арената. Во следните години тој бил исправен пред ограбување од страна на месните жители.
Во периодот на средниот век, арената била користена како место за одржување на рицарски турнири. Во 1585 година, Венецијанската Република наредила негово рушење и повторно градење во регионот на Венеција. Овој предлог бил отфрлен благодарение на венецијанскиот сенатор Габриеле Емо, кој бил главен противник на идејата. денеска пред една од кулите се наоѓа мал камен во чест на сенаторот кој го спречил рушењето.
Реновирањето на арената започнала во времето на Наполеон I, а била продолжена по порачка на франц I Хабсбург.
2 Денес
Амфитеатарот во Пула е единствениот кој бил зачуван до денес со четири кули и три римски архитектурни ордери, претставувајќи редок пример во денешно време од тој тип на градба. Во исто време, тој е еден од шесте најголеми амфитеатри во светот кои денеска постојат, како и најзачувана градба од римско време во рамките на денешна Хрватска.
Арената била насликана на хрватската банкнота од 10 куни во 1993, 1995, 2001 и 2004.
Денеска, оваа арена претставува една од најголемите туристички атракции во градот, каде се одржува Пула филм фестивал од 60-тите години на XX век. Оваа традиција била продолжена и по распаѓање на Југославија, но не во таков голем сјај. Денеска амфитеатарот се користи и како концертна сала, каде гостувале голем број на музичари, како Горан Бреговиќ, Здравко Чолиќ, Џо Кокер, Стинг, Елтон Џон итн.
Наото Кан

Наото Кан (јап. 菅 直人, 10 октомври 1946) е поранешен премиер на Јапонија и поранешен водач на Демократската партија на Јапонија. Премиерската функција ја вршел од 8 јуни 2010 до 29 август 2011, кога бил заменет со сопартиецот Јошихико Нода.
Оженет е со роднината Нобуко и имаат два сина.
Јукио Хатојама

Јукио Хатојама (Јапонски:鳩山由紀夫) е премиер на Јапонија од септември 2009. Се наоѓал на чело на Демократската партија на Јапонија.
Пратеник е од 1986. Пред Хатајома, единствен премиер роден после Втората светска војна бил Шинзо Абе. Со неговото доаѓање на власт, Демократската партија првпат ја симнала Либерално-демократската партија после 54 години власт.
Оставка на местото на премиер поднел на 2 јуни 2010 заради политичкиот притисок внатре во неговата партија заради неисполнувањата на предизборните ветувања за затворање на американската база на Окинава. Хатојама е четврти премиер на Јапонија кој дал оставка од 2006 година. Хатојама го наследил Наото Кан
Јокио е оженет и има три деца.
Саат-кули во Македонија

Саат-кулите на подрачјето на Македонија под Османлиското Царство започнале да се градат некаде во средината на XVI век. Нивната распростратост била условена од урбанистичкиот развој, а и од верските потреби што ги вршеле исламските верници во одредено време на денот. Заради читање на времето, на едната или на сите четири страни на кулите се поставувани јавни часовници. Најпрвин саатовите го отчукувале времето „алатурка“ (месечев часовник), а подоцна „алафранга“ (европски). Според еден француски патописец од XVI век, првата саат кула била подигната во Скопје меѓу 1566 и 1572 година, а часовникот бил донесен од освоениот Сигет во Унгарија. Во градската силуета на речиси сите градови во Македонија, со оглед на нивната ориентална матрица, покрај џамијата, црквата, безистенот, анот и амамот влегувала и саат кулата, која претставувала важен архитектонски елемент во јавниот живот на градот. Саат кулите биле градени најчесто во централните зони на чаршијата, покарј џамија, но ги има и на други места и претставувале дел од поголемиот урбан комплекс. Тоа се високи градби со четвртеста основа, ѕидани најчесто од камен и покриени со четирисливен покрив. Пропорците на саат кулите биле одредувани според големината на чаршиите. Највисоката саат кула се наоѓа во скопската чаршија.
1 Поделба
Според некои македонски архитекти, Саат кулите во Македонија може да се поделат во 4 групи:*Зачувани оригинални саат кули (Скопје, Битола, Охрид, Прилеп, Гостивар Свети Николе);
*Кули стражарници, односно станбено одбранбени кули адаптирани во саат кули (Велес, Штип, Кратово, Кочани);
*Разурнати саат кули (Стар Дојран, Неготино, Тетово, Кичево, Крива Паланка, Ресен, Струга, Куманово Дебар);
*Саат кули камбанарии (црквата св. Никола во Крушево, црквата во Берово).
Сипаници

Сипаница (лат. variola или ''variola vera'') e заразна болест својствена за човекот, а ја предизвикуваат два вида вируси на вариола наречени ''variola vera major'' и ''variola vera minor''.
1 Вируси
Variola vera major е попозната како ''голема'' или ''црна сипаница'', таа е поопасен вид и предизвикува смрт кај 20-40% од заразените, а кај преживеаните често остава трајни лузни или слепило.
Variola vera minor, претставува поблаг облик што го пренесува вирусот ''Variolla, family poxviridae. Таа предизвикува смрт само кај 1% од заразените.
2 Симптоми
Првичните симптоми се слични на другите вирусни заболувања кои сè уште траат, како што се грип и обична настинка: треска од најмалку 38,3 ° C, болка во мускулите, малаксаност, главоболка и замор. Често се појавувало гадење, повраќање и болки во грбот. Раната продромална фаза обично траела 2-4 дена. До 12-от или 15-от ден, првите видливи лезии - мали црвеникави точки наречени енантема - се појавуваат на мукозните мембрани на устата, јазикот, непцето и грлото, а температурата паѓа на речиси нормална. Овие лезии брзо се зголемуваат и пукаат, ослободувајќи големи количества на вирус во плунката.
Вирусот сипаници имал тенденција да ги напаѓа клетките на кожата, предизвикувајќи карактеристични мозолчиња или макули, поврзани со болеста. На кожата се појавува осип 24-48 часа откако се појавиле лезии на мукозните мембрани. Типично, макулите прво се појавуваат на челото, а потоа брзо се прошируваат на целото лице, проксималните делови на екстремитетите, трупот и на крај до крајните делови на екстремитетите. Процесот трае не повеќе од 24 до 36 часа, по што не се појавуваат нови лезии. Во овој момент, инфекцијата со вариола може да заземе неколку многу различни правци. Периодот на инкубација помеѓу контракцијата и првите очигледни симптоми на болеста бил околу 12 дена.
3 Последици
Се претпоставуваа дека во 20 век од сипаници умреле меѓу 300 и 500 милиони луѓе. Во изминатиот период, пред да бидат развиени модерни лекови и вакцини, сипаниците биле многу посмртоносни.
Сепак, најзначајна улога имале по откривањето на Америка, кога домородците од Северна Америка и Јужна Америка дошле во допир со Европејците кои биле инфицирани со вирусот на вариола. За разлика од колонизаторите, домородците немале развиен имунитет, што довело до нагло ширење на болеста и драматичен пад на домородната популација, па на европските колонизатори им бил овозможен лесен и непречен продор во новите подрачја.
Домаќин на вирусот на вариолата е единствено човекот, тако што со напорите на Светската здравствена организација во 1977 година вирусот е искоренет кај човечката популација и денес се наоѓа само во лабораториите. Луѓето веќе не се вакцинираат против овој вирус, но се смета дека тој би можел да се користи како биолошко оружје.
4 Сипаниците како мотив во популарната култура
* „Шампион во сипаници“ (''Smallpox Champion'') - песна на американската рок-група „Фугази“ (''Fugazi'') од 1993 година.
5 Поврзано
*Средна сипаница
*Едвард Џенер
Пекин (округ)

Пекин или Пеќин (албански:''Rrethi i Peqinit'') е еден од 36-те поранешни окрузи во Албанија. Имал население од 31,004 жители (2010) и површина од 191 км<sup>2</sup>. Округот се наоѓач во централниот дел на земјата, со главен град Пекин. Во округот влегувале следните населени места:
*Ѓочај
*Карина
*Пајова
*Пекин
*Прпарим
*Шеза
Никол Шерзингер

Никол Пресковија Еликолани Валијенте Шерзингер (родена на 29 јуни 1978 г. во Хонолулу, Хаваи, САД) е американска пејaчка, текстописец, танчерка, глумица и модел која е најмногу позната како главен пејач на групата Pussycat Dolls.
Претходно, Шерзингер била позната како бек-вокал на рок групата Days of the New во доцните 1990ти, кога и во исто време била дел од женска група наречена Eden's Crush. По распаѓањето на групата, таа се приклучила на Pussycat Dolls и станала нивен главен вокалист за време на нивната имплементација на светскиот музички пазар. Заедно со групата, таа издала два албума ''PCD'' и ''Doll Domination'', притоа промовирајќи ги на повеќе светски турнеи. Во декември 2010 година доаѓа до распаѓање на групата и притоа Шерзингер започнува соло кариера. Во март 2011 го издава и нејзиниот прв соло албум ''Killer Love''.
Шерзингер е и победник на десетта сезона на ''Dancing with the Stars'' во рана 2010.
0.1 Видеографија
Спот, Година, Режисер
''Lie About Us'', 2006, Бени Бум
''Come to me '', 2006, Крис Робинсон
''Whatever U Like'', 2007, Пол Хунтер
''Baby Love'', 2007, Францис Лавренс
''Scream '', 2008, Џастин Францис
''Heartbeat'', 2010, Хиро Мураи
''Poison'', 2010, Џозеф Кан
''Don't Hold Your Breath'', 2011, Рич Ли
''Right There'', 2011, Пол Хунтер
''Coconut Tree'', 2011, Director X
''Wet'', 2011, Џастин Францис
''Try with Me'', 2011, Арон Плат,Џозеф Томан
''Boomerang'', 2013, Nathalie Canguilhem
'' Fino All'Estasi'', 2013, Роберт Хејлс
''Your Love'', 2014, Dawn Shadforth
''On the Rocks'', 2014, Тим Матиа
''Run'', 2014, Кристофер Симс
''Bang'', 2014, Anders Rostad
''Papi'', 2016
''She's Bingo'', 2021
;со Pussycat Dolls
Спот, Година, Режисер
''Sway '', 2004, Стив Антин
''Don't Cha '', 2005, Пол Хунтер
''Stickwitu '', 2005, Нигел Дик
'' Beep'', 2005, Бени Бум
'' Buttons '', 2006, Френцис Лавренс
''I Don't Need a Man '', 2006, Крис Ејплбум
''Wait a Minute'', 2006, Марк Веб
'' When I Grow Up '', 2007, Џозеф Кан
''Whatcha Think About That '', 2007, Дајан Мартел
'' I Hate This Part'', 2007, Џозеф Кан
''Bottle Pop '', 2009, Томас Клос
''Jai Ho! (You Are My Destiny)'', 2009, Томас Клос
''Hush Hush; Hush Hush '', 2009, Рич Ли
''React '', 2020, Бредли,Пабло
Премет (округ)

Премет (албански:''Rrethi i Përmetit'') е еден од 36-те октузи во Албанија. Округот има население од 22.029 жители (2010) вклучувајќи ја влашката заеднциа. Во пост-комунистичката ера дошло до оживување на грчката православна црква, муслиманските секти, кко и протестантската религија. Округот има површина од 929 км<sup>2</sup>. Округот Премет се наоѓа во југоисточниот дел на земјата, со главен град Премет. Во округот Премет се наоѓаат следните населени места:
* Балабан
* Чаршова
* Дишница
* Фрашер
* Клисура
* Премет
* Петран
* Ќендр Писково
* Сука (Албанија)
Акихито

Акихито (|明仁; р. ) — цар на Јапонија од 1989 до 2019 г. На престолот го наследил место својот татко Хирохито, а на 1 мај 2019 г. му го отстапил престолот на неговиот син Нарухито. Со тоа завршило раздобјето Хејсеј во јапонската историја, а отпочнало новото раздобје Рејва.
Шинзо Абе

Шинзо Абе (|安倍 晋三; — ) — јапонски политичар и двапати премиер на Јапонија.
Аби бил најмладиот премиер во јапонската историја и прв премиер на Јапонија роден после Втората светска војна.
1 Животопис
Абе потекнува од едно од најугледните јапонски политички семејство (неговиот дедо Кан Аве и татко му Шинтаро Абе биле исто така угледни политичари). Преку сопругата Јоко Киши е поврзан со некогашниот премиер на Јапонија Нобусуке Киши.
После студиите во Јапонија и САД, во 1979 година се вработил во претпријатието „Кобе стил“. Од 1982 работел во Министерството за надворешни работи на Јапонија, занимавајќи се со политиката во склопот на Либерално-демократската парија. Во 1993 година првпат е избран за пратеник во народното собрание на Јапонија.
На 20 септември 2006, партијата го предложила како кандидат за нов премиер, па на 29 септември 2006 го заменил дотогашниот премиер Џуничиро Коизуми.
Оставка на местото премиер на Јапонија поднел на 12 септември 2007 година, а го наследил Јасуо Фукуда. На изборите во 2012 г. повторно ги добива гласовите за премиерското место од неговиот претходник, Јошихико Нода, стапувајќи на функцијата на 26 декември 2012.
По вториот мандат и оставката, Абе бил заменет на премиерското место од Јошихиде Суга почнувајќи од 16 септември 2020 г. Продолжил со својата политичка активност сè до неговиот атентат за време на кампања.
2 Атантат
На 8 јули 2022 г. Абе бил застрелан додека држел говор на митиг во Нара, и подоцна истиот ден им подлегнал на повредите откако настапил срцев застој. Полицијата го привела осомничениот сторител Јамагами Тецуја за кој се смета дека го застрелал поради незадоволство од неговите почитички дејства. Тецуја е поранешен припадник на Јапонската морнарица.
Мирдита (округ)

Округот Мирдита (Албански:''Rrethi i Mirditës'') е еден од 36-те окрузи во Албанија, дел од областа Леж. Округот има население од 26,668 жители (проценка од 2010), и површина од 867 км<sup>2</sup>. Се наоѓа во северниот дел на земјата, со главен град Решен. Округот ги содржи следните населени места:
* Фан (Албанија)
* Качинар
* Ктела
* Орош
* Р’шен
* Рубик (Албанија)
* Селита
Во траењето на Отоманското Царство, Мирдита, заедно со останатите племенски региони, доби статус на полунезависна држава од Отоманците каде што преовладувала Римската Католичка вера.
Матија (округ)

Матија или Мат (албански:''Rrethi i Matit'') — еден од 36-те поранешни окрузи во Албанија, дел од областа Дебар. Округот го добил своето име од реката Матија која тече низ округот. Денес нема официјална управна улога, а делови од неговата територија административно ѝ припаѓа на истоимената општина Матија. Имал население од 48.803 (мерења 2010), и површина од 1,029 км<sup>2</sup>. Главен град бил Бурел. Округот ги содржел следните населени места:
*Баз
*Бурел
*Дерјан
*Гура
*Клос
*Комси
*Лис
*Мацукул
*Рукај
*Суч
*Улза
*Ѕибр
1 Поврзано
* Матија (река)
* Матија (општина)
Малакастро (округ)

Округот Малкастро (албански: ''Rrethi i Mallakastrës'') е еден од 36-те окрузи во албанија, дел од областа Фиер. Округот има население од 31,356 (2010), и површина од 393 км<sup>2</sup>. Округот се наоѓа во јужниот дел на земјата, со главен град Балш. Во округот се наоѓаат следните населени места:
*Аранитас
*Балш
*Фратар
*Грешица
*Хекал
*Кута
*Нграчан
*Центар Малакастро
*Селита
Црква „Св. Илија“ - Таор

Свети Илија — македонски православен храм во скопското село Таор. Храмот се наоѓа на крајниот северен дел на селото на височинка која доминира над Скопското Поле и крај патот кој води кон археолошкото наоѓалиште Тауресиум. Изградбата на црквата е во завршна фаза, а стилот е средновековно-византиски, сличен на многуте средновековни цркви во Македонија (налик на Св. Јован Богослов - Канео во Охрид). Црквата ја гради позната тајфа неимари од Пустец, Албанија според проект идентичен со црквата „Свети Петар и Павле“ во ресенско Подмочани. Ктитор на верскиот храм е Борче Гиевски, градоначалникот на општина Зелениково во периодот од 2004 до 2009 година како и повеќе други дарители.
Околу црквата се пронајдени споменици од римско време кои и денес стојат на тоа место.
1 Галерија
Чувашка азбука

Чувашката азбука е основното писмо за запишување на чувашкиот јазик. Таа е заснована на руската кирилица, но има додадено карактеристини букви кои се вметнати поради фонолошкиот систем на јазикот. Денешната азбука има 37 букви. Во следната табела се наведени буквите со нивните чувашки називи, но и МФА еквиваленти и можни транскрипции кои се користат за буквите.
1 Азбука
, име, МФА, македонскиеквиваленти, транслит., белешки
а, /a/, а, a
ӑ, /ɤ/, нема, ''понекогаш може да се транскрибира со апостроф.'', ă, Редуцирана, може да е /ə/ кога не е акцентирана или /о/ кога е акцентирана.
бӑ, /b/, б, b
вӑ, /ʋ/, в, v
гӑ, /ɡ/, г, g
дӑ, /d/, д, d
е, /ɛ/, е, e
ё, /jo/ или /ʲo/, јо, yo, jo
ӗ, /e/, е, ě, Редуцирана, може да е /ə/ кога не е акцентирана или /ø/ кога е акцентирана.
жӑ, /ʐ/, ж, zh
зӑ, /z/, з, z
и, /i/, и, i
йӑ, /j/, ј, y, j
кӑ, /k/, к, k
лӑ, /l/, л, l
мӑ, /m/, м, m
нӑ, /n/, н, n
о, /o/, о, o, Може да е /ɔ/ во руски зборови.
пӑ, /p/, п, p
рӑ, /r/, р, r
сӑ, /s/, с, s
ҫӑ, /ɕ/, нема, ''слаба „с“'', ś
тӑ, /t/, т, t
у, /u/, у, u
ӳ, /y/, нема, ''германско „ü“'', ü
фӑ, /f/, ф, f
хӑ, /χ/, х, h
цӑ, /t͡s/, ц, ts
чӑ, /t͡ɕ/, ч, č
шӑ, /ʂ/, ш, š, sh
щӑ, /ɕː//ɕt͡ɕ/, нема, ''слаба „ш“ или „шч“'', ş, shšc, shch
хытӑлӑхпалли, —, нема, ''често како ’'', ʺ, Се става после согласка, делува како „тивка задна самогласка“. Оваа буква се користи за палатизација односно јотација.
ы, /ɯ/, нема, ''тврдо „и“'', ı, y
ҫемҫелӗхпалли, /ʲ/, ʹ, нема, ''често како ’'', Се става после согласка, делува како „тивка задна самогласка“. Оваа буква се користи за слаба палатизација односно јотација.
э, /e/, е, e
ю, /ju/ или /ʲu/, ју, yu
я, /ja/ или /ʲa/, ја, ya
1.1 Претходни писма
;1873–1938
Модерната чувашка азбука е создадена во 1873 година од училишниот инспектор Јаковлевич Јаковлев. Оваа првична азбука подоцна претрпела значителни промени при што се добила денешната современа чувашка азбука. Првичната чувашка азбука била:
а, е, ы, и/і, у, ӑ, ӗ, й, в, к, л, љ, м, н, ԡ, њ, п, р, р́, с, ҫ, т, т, ђ, х, ш
;Историски писма
Најстарото писмо со кое се запишувал чувашкиот јазик е орхонското писмо кое престанало да се користи кога Волшките Бугари го прифатле Исламот. Подоцна, со воведувањето на Исламот, овие турски народи го прифатиле арапското писмо за запишување на своите јазици. Оваа традиција на пишување со арапско писмо спласнала со освојувањето на Монголците. Подоцнежната историја на Чувашите е во рамките на Руското Царство и Болшевичка Русија при што се вовела кирилицата како прво и основно средство за запишување на чувашкиот јазик.
2 Поврзано
* Чувашки јазик
* Туркиски јазици
* Кирилица
Црква Сан Карло але Кватро Фонтане

Црквата Сан Карло але Кватро Фонтане (италијански: ''Chiesa di San Carlo alle Quattro Fontane'' или само ''San Carlino'') е римокатоличка црква која се наоѓа во Рим, Италија. Црквата била изградена во текот на 17 век а како главен архитект бил Франческо Боромини (1599-1667). Црквата претставува еден од најголемите примери на барокна архитектура во Италија.
Леска (округ)

Леска или Леж (|Rrethi i Lezhës) е еден од 36-те окрузи во Албанија. Округот има населеие од 77,184 жители(2010), и површина од 479 км<sup>2</sup>. Округор се наоѓа во северозападниот дел на земјата, со главен град Леска. Во округот се наоѓаат следните населени места:
*Балдрен и Ри (9,872)
*Блиниште (5,177 жители)
*Дајч (7,053 жители)
*Калмет (6,607 жители)
*Колш (6,259 жители)
*Леска (24,994 жители)
*Свети Јован (10,340 жители)
*Ш’нкол (13,523 жители)
*Унгреј (3,154 жители)
*Зејмен (8,752 жители)
Лушње (округ)

Лушње (албански: ''Rrethi i Lushnjës'') е еден од 36-те окрузи во Албанија, дел од областа Фиер. Округот има население од 143,276 (2010), зафаќа површина од 712 км<sup>2</sup>, се наоѓа во западниот дел на земјата 80 км јужно од Тирана и центар е Лушње. Округот ги содржи следните населени места:
*Алкај
*Балагат
*Бубулима
*Дивјака
*Душк
*Фиер-Шеган
*Голем (Лушње)
*Грабијан
*Градиште (Албанија)
*Хисѓокај
*Карбунара
*Колоња
*Крутје
*Лушње
*Ремас
*Трбуф
Плакат

Плакат — оглас напишан или втиснат на лист хартија и обесен или залепен на јавно место. Форматот на плакатот најчесто е таков што овозможува употреба на букви доволно големи за да можат да се прочитаат од прилична далечина.
Освен текстот, плакатот речиси редовно содржи и ликовни елементи, концепирани и изведени така што да го привлечат вниманието на оние на кои им се обраќа, а со визуелната компонента не само да ја помогнат и дополнат перцепцијата на содржината, туку и директно или асоцијативно да дејствуваат врз сензибилитетот на приемачот на пораката.
Поради сите погоре наведени специфики, плакатот е делотворен медиум за јавно информирање. Се него се служат политичарите, културните и стопанските организации, за да ги пропагираат своите идеи или да ги постигнат своите цели.
Претходници на плакатот биле отпечатени летоци и театарски огласи што се јавиле уште од 16-от век. Ликовниот дел им бил најнапред дрворез, а потоа бакрорез. Во денешна смисла, плакатот датира од втората половина на 19-от век. За неговата појава во времето на францускиот импресионизам решително било запознавањето на Западот со јапонската обоена графика и изумот- усовршувањето на литографијата.
За творец на модерниот илустриран плакат може да се смета Тулуз-Лотрек. Натаму, него го развиле голем број на ликовни уметници: во Франција: Грасе, Стеинлен, Пиви д Шаван, Бонар; во Англија: Бердслеј, Харди; во САД: Пенфилд, Бредли, Рид; во Германија: Унгер, Хејне, Штук, Холвејн, Арпке, Пецолд и други.
Новите технолошки постапки дале мошне богати изразни можности.
Литографскиот камен е заменет со плоча од алуминиум или цинк- цинкографија. Потоа е воведен офсетниот печат, а во нашево време сито-печатот. Големо значње за плакатот има и фотографијата, особено фотографијата во боја. Исто така, важна била обновата на типографијата кон крајот на 19-от век, под влијание на Морис и движењето "Уметност и графика" во Англија.
Плакатот често се употребува во масовните агитации. Особено значајна била неговата прогресивна улога во Русија, за време на Октомвриската револуција, а и во подоцнежните пропагандни активности, како и за време на војната против германскиот завојувач. Познати се плакатите на Мајаковски, Мур, Иванов, како и на групата Кукриникси.
Од Втората светска војна плакатот е најчесто заедничко дело на група во која, освен авторот-дизајнер, учествуваат и пропагандист (денес маркетинг агент), пишувач на текстови, типограф и печатар.
Либражд (округ)

Округот Либражд (албански: ''Rrethi i Librazhdit'') е еден од 36-те окрузи во Албанија. Округот има население од 63.192 жители, површина од 1.102 км<sup>2</sup> и има македонско малцинство. Округот се наоѓа во источниот дел на земјата, со главен град Либражд. Во округор се наоѓаат следните населени места:
* Хотолиште
* Либражд
* Луник
* Орења
* Полис
* Прењас
* Центар
* Кукуш
* Рајца
* Стеблево
* Стравани
1 Поврзано
* Национален парк Шебеник-Јабланица
Римски катакомби

Катакомбите на Рим (италијански: ''Catacombe di Roma'') се антички катакомби, или подземни погребални места под или во близина на Рим, Италија, чиј број изнесува најмалку четириесет. Првото место за кое бил употребен зборот катакомби биле подземните гробници меѓу 2-от и 3-от милјоказ (граничен камен) на Виа Апија во Рим, каде што се верувало дека меѓу другите, се закопани и телата на апостолите Петар и Павле. Иако катакомбите се христијански, сепак паганскиот и еврејскиот начин на погребување бил застапен, според истражувањето на археолозите. Катакомбите датираат од 2 век.
Во минатото, научниците сметале дека катакомбите биле користени главно за погреби на прогонетите христијани кои тајно ги закопувале телата на своите блиски. Сепак овој мит излегло дека не бил сосема точен бидејќи во истите лежеле телата на голем број пагани, чија религија не била забранета.
Во христијанските катакомби гробовите (''loculi'') биле паралелни со галериите, додека во паганските подрачја тие биле поставувани под прави агли. Во катакомбите во Рим се наоѓаат илјадници гробови, од кои секој содржи од едно до четири тела. Саркофазите се мошне ретки. Гробовите се затворени со насликани мермерни плочи наредени до ѕидовите на галериите. Некои од тие слики се најрани примери на христијанската уметност. Главниот период на катакомбите е 3 век и 4 век. Веќе во времето на Јероним (околу 360 година) ископувањето не било вообичаено, а кога Аларих (визиготски крал) го разурнал Рим во 410 година, погребувањето во катакомби било практично напуштено. Во текот на ископувањата, во градот Рим биле пронајдени најмалку шест еврејски катакомби. Тие потсетуваат на христијанските, само што немаат големи одаи за народни собири.
Некои научници погрешно верувале дека катакомбите на св. Себастијан во Рим означуваат место на кое се погребани Свети Петар и Свети Павле. По половина век истражување, се докажало дека култот на овие двајца апостоли тука навистина постоел околу 260 година од н.е., а можеби и околу 200 година од н.е., но не бил изнесен ниеден доказ дека овие апостоли првобитно биле тука погребани или дека нивните коски тука биле пренесени по погрбувањето на некое друго место.
Кнежински Манастир (археолошко наоѓалиште)

:''Ова е статија за археолошко наоѓалиште. За манастирот со исто име видете Кнежински Манастир''
Кнежински Манастир — археолошко наоѓалиште во кичевското село Кнежино. Претставува црква и некропола од средниот век. Се наоѓа на околу 1,5 км југозападно од селото, во самиот комплекс на Кнежинскиот Манастир. Според историските записи, старата црква активно функционирала во времето на кралот Милутин. Пронајдени се и голем број на горбови
1 Поврзано
*Кнежински Манастир — манастирски комплекс каде се наоѓа наоѓалиштето;
*Кнежино;
*Список на археолошки наоѓалишта во Кичевско;
2 Галерија
Јасуо Фукуда

Јасуо Фукуда (роден на ) — поранешен премиер на Јапонија и претседател на Либералната демократска партија на Јапонија. На двете функции е именуван во септември 2007, после нечекуваната оставка на Шинзо Абе. Должноста ја предал на 24 септември 2008.
Фукуда бил и главен секретар на кабинеот на премиерите Јоширо Мори и Јуничиро Коизуми со најдолг стаж во јапонската историја, служејќи три и пол години (1,289 денови). Тој е и син на бившиот премиер на Јапонија, Такео Фукуда кој и сам дошол на тоа место.
Окрузи во Албанија

Окрузите во Албанија се поранешна второстепена административна поделба на земјата, еден степен под областите. Во Албанија имало 36 окрузи, кои во 2000 г. се укинати и преуредени според денешните области:
#Белград (округ) (Берат)
#Булчица (округ) (Булќиза)
#Делвина (округ)
#Девол (округ)
#Дебар (округ)
#Драч (округ) (Дурес)
#Елбасан (округ) (Коњух)
#Фиер (округ)
#Ѓирокастро (округ)
#Грамеш (округ)
#Хас (округ)
#Каваја (округ)
#Колоња (округ)
#Горица (округ) (Корча)
#Круја (округ)
#Кучово (округ)
#Кукуш (округ) (Кукс)
#Курбин (округ)
#Леска (округ)
#Либражд (округ)
#Лушње (округ)
#Голема Малесија (округ)
#Малакастро (округ)
#Матија (Мат)
#Мирдита (округ)
#Пекин (округ)
#Премет (округ)
#Поградец (округ)
#Пука (округ)
#Саранда (округ)
#Скадар (округ)
#Скрапар (округ)
#Тепелена (округ)
#Тирана (округ) (Трнава)
#Тропоја (округ)
#Валона (округ)
1 Поврзано
*Албанија
*Области во Албанија
Црква „Св. Троица“ - Долно Лисиче

Света Троица — македонски православен храм во скопското село Долно Лисиче. Таа се наоѓа во близина на сретселото, од десната страна на патот кој води кон селото Јурумлери и мостот на реката Вардар. Внатрешноста е живописана со нови фрески, кои се дар од семејствата кои живеат во Долно Лисиче. Според натписот на камбанаријата, таа е подигната во 1991 година со благослов на тогашниот поглавар на МПЦ и македонски архиепископ г.г. Гаврил. Во склоп на црквата се и селските гробишта, кои се одделени со ѕидови. Во 2009 година црквата била цел на грабеж.
Црква „Св. Ѓорѓи Победоносец“ - Трубарево

Свети Георги Победоносец или Свети великомаченик Георги — македонски православен храм во скопското село Трубарево. Храмот се наоѓа веднаш од левата страна на локалниот пат што води од Скопје (наслебите Маџари и Хиподром) кон Петровец и Катланово.
1 Опис
Црквата е нова градба,а била осветена 1982 година. На ова место уште од турско време постоел крст, каде месното население секоја година се собирало за време на верскиот празник Ѓурѓовден. За да се ове ковечи ова традиционално свето место, кое со векови било собиралиште на верниците, по иницијатива на месното население подигната е црквата.Црквата била изградена на место каде, според верувањата, луѓето од најстари времиња се собирале да го прославуваат верскиот празник посветен на свети Ѓорѓи. Црквата е обновена и украсена со фрески и икони. Во поново време е изградена и црковната камбанарија, како и оградата околу црквата.
2 Галерија
Црква „Св. Спас“ - Маџари

Свети Спас или Вознесение Христово — македонски православен храм во населбата Маџари, во крајниот североисточен дел на градот Скопје. Храмот се наоѓа од десната страна на главната улица во населбата - „Благоја Стефковски“. Тој е соборен храм за верниците од населбите Маџари, Хиподром, Триангла и Ченто. Фрескописот на храмот е дело на зографите: Кирил Златанов и Лазар Лечиќ.
1 Галерија
Таро Асо

Таро Асо (Јапонски:麻生太郎) (роден ) е јапонски политичар кој бил премиер на Јапонија. Претседател е на Либерал-демократската партија на Јапонија. Бил член на Претставничкиот дом на Јапонија од 1979 година. Министер за внатрешни работи бил од 2005 до 2007 во време на премиерите Шинзо Абе и Јуничиро Коизуми, а кратко време бил и генерален секретар на Либерал-демократската партија на Јапонија во 2007 и повторно во 2008.
На 22 септември 2008 е избран за претседател на Либерал-демократската партија. Два дена подоцна Претставничкиот дом на Јапонија го избра за премиер заменувајќи го дотогашниот премиер Јасуо Фукуда. Асо бил првиот римокатолик којшто бил на чело на јапонската влада. Влата ја предал по поразот на изборите за Долниот дом на Парламентот во 2009 година.
Сончева сјајност

Сончева сјајност (симбол: <math>\begin{smallmatrix}L_\odot\end{smallmatrix}</math>) — единица сјајност (луминозитет) или зрачен тек (моќ израчена во облик на фотони) во астрономијата со чија помош се утврдува сјајноста на ѕвездите. Една сончева сјајност е еднаква на тековно прифатената сјајност на Сонцето, што изнесува 3,839 W, или 3,839 ерг/с. Ако покрај електромагнетното, го вброиме и неутринското зрачење, вредноста е малку повисока: 3,939 W (еднакво на 4,382 кг/с или 2,107 ''M''<sub>☉</sub>/d). Сонцето е слаба променлива ѕвезда и затоа неговата сјајност е колеблива. Главните варијации се одвиваат во текот на единаесетгодишниот сончев циклус (циклус на сочевите дамки), што префизвикува периодично колебање од ±0,1%. Сите други варијации во текот на последните 200–300 години се сметаат за многу помали.
1 Определување
Сончевата сјајност е тесноповрзана со сончевата озрачителност (ирадијанса) што се утврдува на Земјата или од сателити во нејзината орбита. Средната озрачителност врз Земјината атмосфера понекогаш се нарекува сончева постојана (константа), <math>\begin{smallmatrix}I_\odot\end{smallmatrix}</math>. Озрачителноста се дефинира како моќ на единица површина, па затоа сончевата сјајност (вкупна моќ израчена од Сонцето) е озрачителноста што ја прима Земјата (сончевата постојана) помножена со плоштината на сферата чиј полупречник е средното растојание помеѓу Земјата и Сонцето :
:<math>L_\odot = 4\pi kI_\odot A^2\,</math>
каде ''A'' е единицата растојание (вредноста на астрономската единица во метри), а ''k'' е постојана (чија вредност е мошне блиску до 1), што се должи на тоа што средното растојание од Земјата до Сонцето не изнесува точно една астрономска единица.
2 Поврзано
* Сјајност
* Сончев полупречник
Јужноамериканска крзнена фока

Јужноамериканска крзнена фока (''Arctocephalus australis'')
Во минатото оваа крзнена фока престојувала по целата должина на јужните брегови на Јужна Америка, а денес раѓа младенчиња на островите подалеку од брегот каде што луѓето помалку ја вознемируваат. Таа е црно-сива, а кај женките стомачната страна е посветла. На копно е еластична; се качува на стрмни карпи употребувајќи ги перките. Мажјаците можат да бидат трипати потешки од женките. Овој вид главно се храни ноќе кога лови риби, лигни и краби, а неа пак ја ловат ајкулите и орка-китовите.
Антарктичка крзнена фока

Антарктичка крзнена фока (''Arctocephalus gazella'')
Овој поларен вид е распространет подалеку на југ од сите крзнени фоки, а се храни со риби, лигни и со светливи во ледените води на Антарктикот. Бидејќи зимата ја поминува на море, напролет излегува на брегот. Мажјаците може да бидат и до трипати потешки од женките, со лажна грива и со дебел врат, па однапред изгледаат како да се тешки. Овој вид се размножува на островите, како островот Јужна Џорџија и островите Кергелен, а нивниот број се зголемува. Тоа е можеби спорадично влијание од ловот на китови што го зголеми бројот на светливи риби.
Гренландска фока

Гренландска фока (''Pagophilus groenlandicus'')
ДОЛЖИНА, 1,7-1,9 м
ТЕЖИНА, 120-140 кг
ЖИВЕАЛИШТЕ, поларни води
РАСПРОСТРАНЕТОСТ, Северен Атлантски Океан и области околу Арктикот, на исток сè до Сибир
Еден од најраспространетите видови фоки во крајните северни области се раѓа со бело крзно кое на младенчињата им служи за камуфлирање во мразот. Возрасните фоки имаат сребресто-сива боја и се прошарани со темни дамки што со текот на времето стануваат се повидливи. Гренландската фока се храни главно со риби и ракови. Живее на јужниот раб на арктичката ледена покривка, каде и лежи додека се митари. На почетокот на пролетта возрасните женки раѓаат по едно младенче, кое го дојат само 12 денови. Тогаш младенчињата го менуваат своето бело крзно и почнуваат да пливаат. Повеќе децении младенчињата на овие фоки се цел на ловците кои ги ловат поради квалитетното крзно. И покрај кампањите на борците за заштита на животните, ловците и натаму годишно убиваат окоолу 250,000 младенчиња на овие фоки. Природни непријатели на овие фоки се ајкулите, белите мечки и китовите-убијци.